๒๓ มิถุนายน ๒๕๕๙

**เรื่อง การไม่ปฏิบัติตามอำนาจหน้าที่ และหรือเลือกปฏิบัติหน้าที่ของเจ้าพนักงานท้องถิ่น ตาม พ.ร.บ.ควบคุมอาคาร พ.ศ. 2522**

**เรียน อธิบดีกรมส่งเสริมการปกครองท้องถิ่น**

**สิ่งที่ส่งมาด้วย** 1.สำเนาพ.ร.บ.ควบคุมอาคาร พ.ศ. 2522 มาตรา 8 (8)

 2.สำเนากฎกระทรวงฉบับที่ 55 (พ.ศ. 2543) ออกตามความในพ.ร.บ.ควบคุมอาคาร พ.ศ. 2522 หมวด 4 ข้อ 50 วรรคสอง

 3.สำเนาภาพถ่าย สิ่งก่อสร้าง ที่ต่อเติม ดัดแปลง

 4.สำเนาบัตรประจำตัวประชาชน 3 ฉบับ

 5.สำเนาทะเบียนบ้าน (ฉบับเจ้าบ้าน)

 6.สำเนาโฉนดที่ดินที่ปรากฏชื่อเป็นเจ้าของที่ดิน

 7. ไฟล์ภาพถ่ายลงแผ่นDVD จำนวน 1 แผ่น

 อ้างถึงพระราชบัญญัติควบคุมอาคาร พ.ศ. 2522 ที่มีผลบังคับใช้เป็นกฎหมาย หมวด 4 ว่าด้วยเรื่องอำนาจหน้าที่ของเจ้าพนักงานท้องถิ่น ในกรณีที่มีการก่อสร้าง ดัดแปลง รื้อถอน หรือเคลื่อนย้ายอาคารโดยฝ่าฝืนบทบัญญัติแห่งพระราชบัญญัตินี้ กฎกระทรวง หรือข้อบัญญัติท้องถิ่นที่ออกตามพระราชบัญญัตินี้ หรือกฎหมายอื่นที่เกี่ยวข้อง ให้เจ้าพนักงานท้องถิ่นมีอำนาจดำเนินการตามมาตรา 40 -49ทวิ และหมวด 6 นายช่าง นายตรวจ และผู้ตรวจสอบ มีอำนาจเข้าไปในบริเวณนั้น เพื่อสอบถาม ตรวจสอบข้อเท็จจริงหรือสั่งให้แสดงเอกสารหรือหลักฐานอื่นที่เกี่ยวข้องจากบุคคลที่อยู่หรือทำงานในสถานที่นั้น ก่อนจะมีการรายงานผลการตรวจสอบเสนอไปยังผู้มีอำนาจอนุญาตใช้อาคารจากเจ้าพนักงานท้องถิ่น แต่เนื่องด้วยการไม่ปฏิบัติตามอำนาจหน้าที่ และหรือเลือกปฏิบัติหน้าที่ของเจ้าพนักงานท้องถิ่นทำให้มิได้มีการเข้าไปตรวจสอบหรือดำเนินการสั่งการอย่างหนึ่งอย่างใด ให้แก้ไข ระงับ หรือรื้อถอนสิ่งปลูกสร้างที่ต่อเติมดัดแปลงรุกล้ำเขตที่ดินของข้างเคียงโดยไม่ได้รับหนังสืออนุญาตจากเจ้าของที่ดิน เกินระยะที่กฎกระทรวงฉบับที่ 55 (พ.ศ. 2543) ที่ออกตามความในพ.ร.บ.ควบคุมอาคาร พ.ศ. 2522 หมวด 4 ว่าด้วยแนวอาคารและระยะต่างๆ ของอาคาร ข้อ 50 วรรคสอง (ระบุระยะร่นด้านติดที่ดินบุคคลอื่น) ซึ่งข้าพเจ้านายอัครชัย แสนพยุง เลขบัตรประจำตัวประชาชน 3700100579157 (บุตร) นายสมนึก แสนพยุงและนางบุญเรือน แสนพยุง (เจ้าบ้าน) เลขที่ 14/1 ถนนเจดีย์หัก – เขางู หมู่ 5 ตำบลเจดีย์หัก อำเภอเมือง จังหวัดราชบุรี (ผู้เสียหาย) เจ้าของที่ดิน และผู้ได้รับผลกระทบจากการที่ไม่ปฏิบัติตามหน้าที่ของเจ้าพนักงานท้องถิ่น ภายใต้สังกัดของกรมส่งเสริมการปกครองท้องถิ่น

 จึงขอร้องเรียนแทนบุพการีในการที่ไม่ได้รับความเป็นธรรมดังกล่าว ด้วยความเป็นธรรมและความเสมอภาคที่ไม่ควรเลือกปฏิบัติกระทำต่อบุคคลและประชาชน ขอส่งหนังสือฉบับนี้มายังท่าน ช่วยตรวจสอบการทำงาน และดำเนินการกับผู้ที่ไม่ปฏิบัติหน้าที่ ให้ปฏิบัติหน้าที่อย่างเป็นธรรมเป็นไปตามบทบัญญัติแห่งกฎหมาย ตาม พ.ร.บ.ควบคุมอาคาร พ.ศ. 2522 และหรือกฎหมายอื่นที่เกี่ยวข้อง เพื่อปฏิบัติให้ถูกต้องและมีความรับผิดชอบไม่สร้างความเดือดร้อนให้กับประชาชน

ขอแสดงความนับถือ

อัครชัย แสนพยุง

สนง. ทรัพย์สินส่วนพระมหากษัตริย์

173 ถ.นครราชสีมา เขตดุสิต กรุงเทพฯ 10300

02-7877156, มือถือ Tel. 099-2851939